Lolland-Falsters Stifts-Tidende, 1847-07-17
Udenlandske Efterretninger. Vi have tidligere omtalt den skandaleuse Proces, der i Paris er reist mod 4 anseete Mænd, General og Pair Cubieres, forhenværende Generalcasserer, Pellapra, Advocat Parmentier samt Pair og forhenværende Minister Teste, de tre Første for Bestikkelser, Cabieres og Pellapra tillige for Bedrageri, og Teste for at have modtaget Bestikkelser. Den ene af de Anklagede, Pellapra, er i disse Dage undvegen fra Paris og har begivet sig til Belgien. Han har efterladt sig et Brev, som vil blive fremlagt i Retten. Pellapra er omtrent 80 Aar gammel. Han har været General casserer i Departementet Calvados, og hans Formue anslaaes til 10 Mill. J Keisertiden gjorde han en Art af Opsigt ved sin overordentlige Luxus og en meget smuk Kone. Hans eneste Datter og Arving har efter hendes første Mands, Marquisen af Brigodes Død ægtet FyrstChimay, til hvis Godser man ogsaa antager, at Hr. Pellapra har taget Veien. Man troer at hans Undvigelse vil forandre hele Gangen i den Cubiereske Sag, og Velunderrettede synes at antage, at en Frifindelse ikke mere er umulig. Den Fraværende vil nemlig komme til at afgive den almindelige Syndebuk. Der kan maaskee paastaaes, at han har skuffet Cubieres ved det Foregivende af han bestak Ministeren, og Hr. Teste er selv frikiendt naar en saadan Paastand kommer til at staae til Troende, Maaskee kommer det kun til at gaae ud over Hr. Parmentier, der i saa Tilfælde kan komme til at staae som en Bagvasker. J Pairsrettens første Møde i denne Sag. den 8de de, mødte den anklagede Teste i en simpel, sort Dragt. Paa Præsidentens Forespørgsel om hans generalia, svarede han med bevæget Stemme, at han ikke havde fundet det passende at medtage de Værdigheder, hvormed han var beklædt, paa de Tiltaltes Bænk, saalænge en saa alvorlig Anklage tyngede paa ham; Dagen i Forveien havde han nedlagt disse Værdigheder i Kongens Hænder. Hans Skrivelse i den Anledning lyder saaledes: Sire! Til Gjengjæld for en Hengivenhed, som jeg har bestræbt mig for at lægge for Dagen ved saa mange Beviser som muligt, skylder jeg Deres Majestæt Pairsværdigheden og den Ære at have Plads i Kongerigets høieste Domstol som en af dens Præsidenter. Jeg underkaster mig i Morgen en høitidelig Prøvelse med den trygge Bevidsthed, at skulle gaae ud af den uden at have tabt Noget enten i den offentlige eller Deres Majestæts Agtelse. Men en Pair af Frankrig, en Dommer, der har været saa uheldig at blive tiltalt for Bestikkelse, skylder sig selv at stille sig i et reent Lys hos den Monark, der har betroet ham hiin dobbelte Egenskab. Jeg nedlægger derfor min Værdighed som Pair af Frankrig og som Præsident i Kassationsretten i Deres Majestæts Hænder, for kunat lade min Uskyldighed beskytte mig ved de forestaaende Retsforhandlinger." Oplæsningen af Generalfiskalens Jndlæg varede i over tre Timer og hørtes med levende Deeltagelse; Dagen efter vilde Retten forhøre de Tiltalte og derefter Vidnerne, der ere tolv i Tallet. Jmod Pellapra skal der anlægges Sogsmaal in contumaciam. Jndfinder han sig ikke inden en dobbelt Frist af ti Dage, bliver han erklæret for en Oprører mod Loven; hans Ciendomme blive belagte med Arrest og han selv dømt efter den mod ham udtagne Stævning.